CELEX: 62018TN0352
Language: fi
Date: 2018-06-05 00:00:00
Title: Asia T-352/18: Kanne 5.6.2018 – Germann Avocats ja XJ (*) v. komissio

27.8.2018   
               
               
                  FI
               
               
                  Euroopan unionin virallinen lehti
               
               
                  C 301/39
               
            
         Kanne 5.6.2018 – Germann Avocats ja  XJ (*1) v. komissio
         (Asia T-352/18)
         (2018/C 301/53)
         Oikeudenkäyntikieli: englanti
         
            Asianosaiset
         
         
            Kantajat: Germann Avocats LLC (Geneve, Sveitsi) ja  XJ (*1) (edustaja: asianajaja N. Skandamis)
         
            Vastaaja: Euroopan komissio
         
            Vaatimukset
         
         
                     —
                  
                  
                     Vastaajan päätös, joka sisältyy kantajien 2.4.2018 vastaanottamaan kirjeeseen ja jolla on hylätty kantajien tekemä yhteinen tarjous tarjouspyyntömenettelyssä ”Seurantatutkimus ammattijärjestöjen syrjimättömyyttä ja monimuotoisuutta koskevista käytännöistä” (tarjouspyyntö JUST/2017/RDIS/FW/EQUA/0042), on kumottava
                  
               
                     —
                  
                  
                     Vastaaja on velvoitettava toimittamaan oikeudellisesti tyydyttävällä tavalla avoimesti merkitykselliset tiedot ja määrällinen ja laadullinen arviointi kilpailutilanteesta, joka liittyy erityisesti sopimuspuoleksi valittuun tarjoajaan ja kyseistä tarjouspyyntöä koskevien merkityksellisten markkinoiden monimuotoisuutta koskeviin kysymyksiin
                  
               
                     —
                  
                  
                     Vastaaja on velvoitettava maksamaan kantajille 35 000 euroa korkoineen korvauksena vahingosta, joka niille on aiheutunut niiden perustellun luottamuksen loukkaamisesta, mahdollisuuden menettämisestä kyseessä olevan sopimuksen täyttämiseksi ja muiden oikeuksien loukkaamisesta ja periaatteiden noudattamatta jättämisestä.
                  
               
            Oikeudelliset perusteet ja pääasialliset perustelut
         
         Kanteensa tueksi kantajat vetoavat kolmeen kanneperusteeseen.
         
                     1)
                  
                  
                     Ensimmäinen kanneperuste, joka perustuu siihen, että vastaaja ei ole noudattanut perusteluvelvollisuuttaan arvioidessaan tarjouspyyntöä JUST/2017/RDIS/FW/EQUA/0042 koskevaa kantajien tarjousta.
                  
               
                     2)
                  
                  
                     Toinen kanneperuste, joka perustuu siihen, että vastaaja on tehnyt useita ilmeisiä arviointivirheitä arvioidessaan kyseistä tarjouskilpailua koskevaa kantajien tarjousta.
                  
               
                     3)
                  
                  
                     Kolmas kanneperuste, joka perustuu siihen, että vastaaja ei ole noudattanut velvollisuuttaan turvata kantajien perusteltu luottamus markkinoiden kilpailutilanteeseen, joka takaa kilpailijoiden yhdenvertaiset mahdollisuudet, kun se on esimerkiksi sallinut vallitsevan tai mahdollisen määräävän markkina-aseman väärinkäytön ja/tai edistänyt sitä, ja että vastaaja on loukannut yhdenvertaisen kohtelun periaatetta, hyvän hallinnon periaatetta, avoimuusperiaatetta ja vilpittömän mielen periaatetta menettelyssä, joka johti riidanalaisen päätöksen tekemiseen.
                  
               
            (*1)  Henkilötietojen ja/tai tietosuojan suojaamisen puitteissa poistettu tai korvattu tieto.